Пәтер алып беремін: оралдықтарды 7,5 млн теңгеге алдаған алаяқ сотталды
DATE: 22:47, 06 Наурыз 2024 | GMT +5
TITLE: Пәтер алып беремін: оралдықтарды 7,5 млн теңгеге алдаған алаяқ сотталды
URL: https://kaz.inform.kz/news/pater-alip-beremn-oraldiktardi-75-mln-tengege-aldagan-alayak-sottaldi-77d8da/
META: DATE: 22:47, 06 Наурыз 2024 | GMT +5
TOTAL WORDS: 105
AUTHOR(S):
TEXT: «2024 жылғы 1 наурызда Орал қалалық сотының үкімімен азамат Ни алаяқтық әрекеті және пара бергені үшін 7 жылға бас бостандығынан айырылып, сотталды. Үкім заңды күшіне енген жоқ. Ол азаматтардан Орал қаласы әкімдігінің лауазымды тұлғаларына ақша беріп, мемлекеттік бағдарлама бойынша пәтер алып беремін деген сылтаумен жалпы сомасы 7, 5 млн теңге иемденген», - деді Арман Тілеукенов ведомствода өткен брифингіде. Агенттіктің мәліметінше, өткен жылы алаяқтық фактілері бойынша 159 қылмыстық іс қозғалған. Оның 40-қа жуығы пара беруге итермелеу әрекеті. Былтыр алаяқтық жасағаны үшін 133 азамат сотталған және оларға берілген сома 14, 6 млрд теңгеден асады. Осы орайда агенттіктің ресми өкілі алаяқтық фактісі бойынша 1424 нөмірлі Call-орталығына хабарласуды сұрады
